PMIndiaData/PMIndiaSum huggingface dataset:
મંત્રીમંડળે ગુજરાતનાં વડોદરામાં રાષ્ટ્રીય રેલ અને પરિવહન સંસ્થાન (ડીમ્ડ યુનિવર્સિટી) માટે કુલપતિના પદની રચના કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના સૌપ્રથમ રેલ અને પરિવહન વિશ્વવિદ્યાલય – રાષ્ટ્રીય રેલ અને પરિવહન સંસ્થાન (એનઆરટીઆઈ) માટે કુલપતિના પદનું નિર્માણ કરવા માટે મંજૂરી આપી દીધી છે. કુલપતિ એ આ સંસ્થાના મુખ્ય કાર્યકારી અધિકારી રહેશે અને તે સંસ્થાની બાબતો પર સામાન્ય દેખરેખ અને નિયંત્રણ રાખશે અને તે સંસ્થાન – માનિત વિશ્વવિદ્યાલયના તમામ સત્તાધીશોના નિર્ણયોનું અમલીકરણ કરાવવા માટે જવાબદાર હશે. એનઆરટીઆઈએ ભારતના 20 રાજ્યોમાંથી કુલ 10૩ વિદ્યાર્થીઓ માટે તેના દરવાજા ખોલ્યા છે જેમાં બે સંપૂર્ણ રીતે આવાસીય સ્નાતક અભ્યાસક્રમ – પરિવહન ટેકનોલોજીમાં બીએસસી અને પરિવહન વ્યવસ્થાપનમાં ડીબીએનો સમાવેશ થાય છે. તેની માટેના વર્ગો 5મી સપ્ટેમ્બર 2018થી શરુ કરવામાં આવ્યા છે. આ ત્રણ વર્ષના ડીગ્રી અભ્યાસક્રમો એ વિશ્વની ખ્યાતનામ સંસ્થાના ધોરણો સાથેના અંતર્દેશીય અભ્યાસક્રમ ધોરણો ધરાવે છે, જેમાં ફાઉન્ડેશન, કોર અને ઈલેક્ટિવ અભ્યાસક્રમોનો સમાવેશ થાય છે. એનઆરટીઆઈ સંયુક્ત સંશોધન અને અધ્યાપકગણ તથા વિદ્યાર્થી આદાન-પ્રદાનના ક્ષેત્રમાં આગળ પડતા આંતરરાષ્ટ્રીય સંસ્થાઓ સાથે જોડાણ કરવાનો પ્રયત્ન કરી રહી છે. એનઆરટીઆઈ દ્વારા અત્યાર સુધીમાં કોર્નેલ યુનિવર્સિટી, અમેરિકા; યુનિવર્સિટી ઑફ કેલિફોર્નીયા, બર્કલે; એમઆઈઆઈટી, મોસ્કો અને સેંટ પીટ્સબર્ગ ટ્રાન્સપોર્ટ યુનિવર્સિટી, રશિયા સાથે સમજૂતી કરારો પર હસ્તાક્ષર કરવામાં આવ્યા છે. પશ્ચાદભૂમિકા: પ્રધાનમંત્રી નરેન્દ્ર મોદીના એક વિઝન સમાન એનઆરટીઆઈએ વાહનવ્યવહારને લગતા શિક્ષણ, બહુશાખાકીય સંશોધન અને તાલીમ પર કેન્દ્રિત છે. તેની સ્થાપના 2018માં ડી નોવો શ્રેણી (de
પ્રધાનમંત્રીએ રેવા અલ્ટ્રા મેગા સૌર ઉર્જા પરિયોજના રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી રેવા અલ્ટ્રા મેગા સૌર ઉર્જા પરિયોજના રાષ્ટ્રને સમર્પિત કરી હતી. આ એશિયાની સૌથી મોટી ઉર્જા પરિયોજના છે. આ પ્રસંગે સંબોધન કરતા પ્રધાનમંત્રીએ જણાવ્યું હતું કે, રેવા પરિયોજનાથી સમગ્ર પ્રદેશ આ દાયકામાં શુદ્ધ અને સ્વચ્છ ઉર્જાનું એક મોટું હબ બની જશે. પ્રધાનમંત્રીએ આ પરિયોજનામાં કરવામાં આવેલા પ્રયાસોની પ્રશંસા કરતા કહ્યું હતું કે, આનાથી રેવાની આસપાસના સમગ્ર પ્રદેશ ઉપરાંત દિલ્હી મેટ્રોને પણ વીજળીનો પૂરવઠો પ્રાપ્ત થશે. તેમણે કહ્યું હતું કે, ટૂંક સમયમાં મધ્યપ્રદેશ ભારતમાં સૌર ઉર્જાનું મુખ્ય કેન્દ્ર બની જશે કારણ કે, આવી જ મોટી પરિયોજનાનું કામ હાલમાં નિમચ, સહજપુર, છત્તરપુર અને ઓમકારેશ્વરમાં પણ ચાલી રહ્યું છે. તેમણે ઉમેર્યું હતું કે, આ પરિયોજનાના સૌથી મોટા લાભાર્થીઓ ગરીબો, મધ્યવર્ગના લોકો, આદિવાસી સમુદાયો અને મધ્યપ્રદેશના ખેડૂતો હશે. પ્રધાનમંત્રીએ કહ્યું હતું કે, સૌર ઉર્જા 21મી સદીમાં મહત્વાકાંક્ષી ભારતની ઉર્જાની જરૂરિયાતો પૂરી પાડવા માટે મુખ્ય માધ્યમ બની રહેશે. તેમણે સૌર ઉર્જાને ‘સચોટ, શુદ્ધ અને સુરક્ષિત’ ઉર્જામાંની એક ગણાવી હતી. સચોટ એટલા માટે કારણ કે, સૂર્યમાંથી ઉર્જાનો પૂરવઠો એકધારો મળતો રહેશે તે ચોક્કસ છે. શુદ્ધ એટલા માટે કારણ કે, તે પર્યાવરણને અનુકૂળ છે અને સુરક્ષિત એટલા માટે કારણ કે, તે આપણી ઉર્જાની જરૂરિયાતો માટે એક સુરક્ષિત સ્રોત છે. પ્રધાનમંત્રીએ જણાવ્યું હતું કે આવી સૌર ઉર્જા પરિયોજનાઓ ખરા અર્થમાં આત્મનિર્ભર ભારતની રજૂઆત કરે છે. તેમણે કહ્યું કે, અર્થતંત્ર એ આત્મનિર્ભરતા અને પ્રગતિનું એક મહત્વનું પરિબળ છે. અર્થતંત્ર પર ધ્યાન આપવું કે પછી પર્યાવરણ પર – આ હંમેશાની ગુંચવણનો ઉલ્લેખ કરતા પ્રધાનમંત્રીએ જણાવ્યું હતું કે, ભારતે સૌર ઉર્જા પરિયોજનાઓ અને પર્યાવરણને અનુકૂળ અન્ય પગલાં લેવા પર ધ્યાન કેન્દ્રિત કરીને આવી ગુંચવણોનો ઉકેલ લાવી દીધો છે. શ્રી મોદીએ ઉમેર્યું હતું કે, અર્થતંત્ર અને પર્યાવરણ એકબીજાના વિરોધાભાસી નથી પરંતુ, એકબીજાના પૂરક છે. તેમણે કહ્યું હતું કે, પર્યાવરણના તમામ કાર્યક્રમોમાં, પર્યાવરણની સુરક્ષાને તેમજ ઇઝ ઓફ લિવિંગને પ્રાથમિકતા આપવામાં આવે છે. તેમણે સ્વચ્છ ભારત, ગરીબ પરિવારો માટે
મંત્રીમંડળે (1) ઓડિશાની અનુસૂચિત જાતિઓની યાદીમાં સુધારો કરવા બંધારણીય (અનુસૂચિત જાતિઓ) આદેશ, 1950, અને (2) કેન્દ્રશાસિત પ્રદેશ પોંડિચેરીનું નામ બદલીને પુડુચેરી કરવા બંધારણીય (પોંડિચેરી) અનુસૂચિત જાતિઓના આદેશ, 1964માં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં (1) ઓડિશા રાજ્યની અનુસૂચિત જાતિઓની યાદીને સુધારવા બંધારણીય (અનુસૂચિત જાતિઓ) આદેશ, 1950, અને (2) બંધારણીય (પોંડિચેરી) અનુસૂચિત જાતિઓના આદેશ, 1964માં સુધારા કરવા માટે મંજૂરી આપવામાં આવી હતી, જેથી આદેશમાં કેન્દ્રશાસિત પ્રદેશ પોંડિચેરીનું નામ બદલીને પુડુચેરી કરવામાં આવશે. ઉપરોક્ત ફેરફારોને સમાવતા આ બંધારણીય (અનુસૂચિત જાતિઓ) આદેશ (સુધારા) ખરડો, 2017 નામ ધરાવતા આ ખરડાને હવે સંસદમાં રજૂ કરવામાં આવશે. સરકારે મંજૂર કરેલી પદ્ધતિઓ મુજબ, સુઆલગિરી, સ્વાલગિરી જાતિને અનુસૂચિત જાતિઓની યાદીમાં સમાવવાની દરખાસ્ત લાયક જણાઈ હતી, કારણ કે આ બંને જાતિઓ ઓડિશાની અનુસૂચિત જાતિઓની યાદીમાં એસઆઇ નંબર 79 ધરાવતી સબાખિયા જાતિ સમાન છે. ઉપરાંત પોંડિચેરી (નામમાં પરિવર્તન) ધારા, 2006 મુજબ કેન્દ્રશાસિત પ્રદેશ પોંડિચેરીનું નામ બદલાઈને પુડુચેરી થયું છે, જે 01.10.2006થી લાગુ થયું છે. તે મુજબ, આ પ્રકારની અસર માટે બંધારણીય (પોંડિચેરી) અનુસૂચિત જાતિઓના આદેશ, 1964માં સુધારો કરવાની જરૂર છે. સરકારે અનુસૂચિત જાતિઓ અને અનુસૂચિત જનજાતિઓની યાદીમાં સુધારાવધારા કરવા સાથે સંબંધિત દરખાસ્તોનો વિચાર કરવાની પદ્ધતિઓને જૂન, 1999માં મંજૂરી આપી હતી, જેમાં જૂન, 2002માં સુધારો કરવામાં આવ્યો હતો. સરકારે મંજૂર કરેલી પદ્ધતિઓ મુજબ સંબંધિત બંધારણીય આદેશમાં બંધારણીય સુધારા પર વિચાર કરવામાં આવશે, પણ જો સંબંધિત રાજ્ય સરકાર/કેન્દ્રશાસિત પ્રદેશના વહીવટીતંત્રની આ પ્રકારની દરખાસ્તને રજિસ્ટ્રાર જનરલ ઓફ ઇન્ડિયા (આરજીઆઈ) અને રાષ્ટ્રીય અનુસૂચિત જાતિઓ માટેના પંચ (એનસીએસસી) એમ બંનેએ મંજૂરી આપી હોય તો જ. ભારતનું બંધારણ અનુસૂચિત જાતિઓના સભ્યોને ચોક્કસ વિશેષાધિકારો/પ્રોત્સાહનો પૂરા પાડે છે, જેને ભારતીય બંધારણની કલમ 341ની જોગવાઈઓ હેઠળ નોટફાઇ કરવામાં આવ્યા છે. રાજ્ય કે કેન્દ્રશાસિત પ્રદેશ સાથે સંબંધિત અનુસૂચિત જાતિઓની પ્રથમ યાદી સંબંધિત રાજ્ય સરકાર સાથે ચર્ચાવિચારણા કર્યા પછી રાષ્ટ્રપતિએ મંજૂર કરેલા આદેશ દ્વારા બહાર પાડવામાં આવશે. ત્યારબાદ અનુસૂચિત જાતિઓની યાદીમાંથી કોઈ પણ જાતિના સમાવેશ કે કોઈ પણ જાતિને કમી કરવાનો નિર્ણય કલમ 341ની જોગવાઈ (2) હેઠળ સૂચિત સંસદીય કાર્યવાહી મારફતે લઈ શકાશે. વિવિધ રાજ્યો/કેન્દ્રશાસિત પ્રદેશો માટે અનુસૂચિત જાતિઓ નક્કી કરવા 1950થી 1978 વચ્ચે રાષ્ટ્રપતિએ છ આદેશો બહાર પાડ્યા હતા. ત્યારબાદ વર્ષ 1956થી વર્ષ 2016 વચ્ચે બંધારણની કલમ 341(2) મુજબ સંસદીય કાર્યવાહી દ્વારા સમયેસમયે આ આદેશોમાં સુધારા કરવામાં આવ્યા છે. ખરડો સંસદમાં પસાર થયા પછી કાયદો બનશે અને તેના પગલે અનુસૂચિત જાતિઓમાં સામેલ સમુદાયોને વર્તમાન યોજનાઓ હેઠળ અનુસૂચિત જાતિઓ માટેના ફાયદા પ્રાપ્ત થશે. આ પ્રકારની કેટલીક મુખ્ય યોજનાઓમાં મેટ્રિક પછી શિષ્યાવૃત્તિ, નેશનલ ઓવરસીઝ સ્કોલરશિપ, રાજીવ ગાંધી નેશનલ ફેલોશિપ, ટોપ ક્લાસ એજ્યુકેશન, નેશનલ શીડ્યુલ્ડ કાસ્ટ્સ ફાઇનાન્સ એન્ડ ડેવલપમેન્ટ કોર્પોરેશન (રાષ્ટ્રીય અનુસૂચિત જાતિઓ માટે ધિરાણ અને વિકાસ નિગમ) પાસેથી પ્રોત્સાહક દરે લોન, અનુસૂચિત જાતિઓના કુમારો અને કન્યાઓ માટે હોસ્ટેલ્સની સુવિધા વગેરે સામેલ છે. ઉપરોક્ત યોજનાઓ ઉપરાંત અનુસૂચિત જાતિઓના ઉમેદવારોને વિવિધ સેવાઓ અને શૈક્ષણિક સંસ્થાઓમાં પ્રવેશમાં અનામતનો લાભ પણ મળે છે.
કેન્દ્રીય મંત્રીમંડળે ભારત અને સ્પેન વચ્ચે કસ્ટમ બાબતોમાં સહકાર અને પરસ્પર સહાયતા અંગેના કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સ્પેન વચ્ચે કસ્ટમ્સ બાબતોમાં સહકાર અને પરસ્પર સહાયતા પરના કરાર પર હસ્તાક્ષર કરવાની મંજૂરી આપી છે. લાભો: આ કરાર કસ્ટમ્સ અપરાધોની રોકથામ અને તપાસ અને કસ્ટમ્સ અપરાધીઓને પકડવા માટે ઉપલબ્ધ, વિશ્વસનીય, ઝડપી અને ખર્ચ-અસરકારક માહિતી અને ગુપ્ત માહિતી ઉપલબ્ધ કરાવવામાં મદદ કરશે. આ કરાર બંને દેશોના કસ્ટમ સત્તાવાળાઓ વચ્ચે માહિતીના આદાનપ્રદાન માટે કાનૂની માળખું પૂરું પાડશે અને કસ્ટમ્સ કાયદાના યોગ્ય વહીવટ અને કસ્ટમ્સ ગુનાઓની શોધ અને તપાસ અને કાયદેસર વેપારની સુવિધામાં મદદ કરશે. કરારમાં નીચેની જોગવાઈઓ છે: i કસ્ટમ ડ્યુટીનું યોગ્ય મૂલ્યાંકન, ખાસ કરીને કસ્ટમ મૂલ્યના નિર્ધારણને લગતી માહિતી, ટેરિફ વર્ગીકરણ અને બંને દેશો વચ્ચે વેપાર થતા માલની ઉત્પત્તિ; ii. વિનંતી કરનાર અધિકારીને કરવામાં આવેલ ઘોષણા (જેમ કે મૂળ પ્રમાણપત્ર, ઇન્વૉઇસ વગેરે)ના સમર્થનમાં ઉત્પાદિત કોઈપણ દસ્તાવેજની અધિકૃતતા; iii નીચેની ગેરકાયદેસર હિલચાલ સંબંધિત કસ્ટમ્સ અપરાધ: એ. શસ્ત્રો, દારૂગોળો, વિસ્ફોટકો અને વિસ્ફોટક ઉપકરણો; બી. કલા અને પ્રાચીન વસ્તુઓના કાર્યો, જે નોંધપાત્ર ઐતિહાસિક, પુરાતત્વીય મૂલ્યના સાંસ્કૃતિક છે; સી. પર્યાવરણ અને જાહેર આરોગ્ય માટે જોખમી ઝેરી પદાર્થો અને અન્ય પદાર્થો; ડી. નોંધપાત્ર કસ્ટમ ડ્યુટી અથવા કરને આધીન માલ; ઇ. કસ્ટમ્સ કાયદા વિરુદ્ધ કસ્ટમ્સ ગુના કરવા માટે નવા માધ્યમો અને પદ્ધતિઓનો ઉપયોગ કરવામાં આવે છે.
પ્રધાનમંત્રી શ્રીએ કાલા અઝર રોગના ઘટતા કેસ પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ કાલા અઝર રોગના ઘટી રહેલા કેસ પર ખુશી વ્યક્ત કરી છે. શ્રી મોદીએ કાલા અઝર રોગ પર તેમની મન કી બાતના અંશો પણ શેર કર્યા હતા. કેન્દ્રીય સ્વાસ્થ્ય મંત્રી ડૉ.મનસુખ માંડવિયાના ટ્વીટનો જવાબ આપતાં પ્રધાનમંત્રી શ્રીએ કહ્યું; “પ્રોત્સાહક વલણ…ચાલો આપણે તેને ચાલુ રાખીએ અને કાલા અઝરને દૂર કરીએ. ગયા મહિને #
મંત્રીમંડળે એચએમટી લિમિટેડને ટ્રેક્ટર ડિવિઝનની કામગીરી બંધ કરવા અને કર્મચારીઓને વીઆરએસ/વીએસએસ યોજના ઓફર કરવા, બાકીનો પગાર ચુકવવા અંદાજપત્રીય સહાય કરવાની દરખાસ્તને મંજૂરી આપી

જમીન અન્ય સરકારી કંપનીઓને હસ્તાંતરિત કરવાની પણ મંજૂરી આપી પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં એચએમટી લિમિટેડને બાકી પગાર/ભથ્થા અને કર્મચારીઓ સાથે સંબંધિત બાકી નીકળતી રકમ ચુકવવા અંદાજપત્રીય સહાય કરવાની મંજૂરી આપવાનો નિર્ણય લેવાયો છે. મંત્રીમંડળે 2007ના પગાર ધોરણે આકર્ષક વીઆરએસ/વીએસએસ ઓફર કરી એચએમટી ટ્રેક્ટર ડિવિઝને બંધ કરવાની મંજૂરી પણ આપી હતી. તેમાં બાકી નીકળતા પગાર, ભથ્થા અને કાયદેસર બાકી નીકળતી રકમ, વીઆરએસ/વીએસએસ રહેમરાહે ચુકવણી અને ટ્રેક્ટર ડિવિઝનની બેંકો, ધિરાણકારો વગેરેની જવાબદારીઓ અદા કરવા રૂ. 718.72 કરોડના રોકડ ખર્ચ થશે. મંત્રીમંડળે બેંગલોર અને કોચીમાં એચએમટી જમીનના નાના પસંદગીના પ્લોટનો ઉપયોગ વ્યાપક જનહિતમાં કરવા અલગઅલગ સરકારી સંસ્થાઓને હસ્તાંતરિત કરવાની મંજૂરી પણ આપી છે. પૃષ્ઠભૂમિ: એચએમટી લિમિટેડ ભારત સરકારના ભારે ઉદ્યોગ અને સરકારી સાહસોના મંત્રાલય હેઠળ સ્થાપિત કેન્દ્ર સરકારનું જાહેર સાહસ છે, જેની સ્થાપના 1953માં બેંગલોરમાં થઈ હતી તેનો ઉદ્દેશ દેશને ઔદ્યોગિકરણને પંથે લઈ જવા જરૂરી મશીન સાધનસામગ્રીનું ઉત્પાદન કરવાનો છે. એચએમટીએ દેશમાં ઇજનેરી અને ઉત્પાદન ક્ષમતાઓ વિકસાવવા પાયો નાંખવામાં મહત્ત્વપૂર્ણ ભૂમિકા અદા કરી હતી. એચએમટી ટ્રેક્ટર ડિવિઝનની સ્થાપના 1971માં હરિયાણામાં પિન્જોરમાં થઈ હતી, જેનો આશય એચએમટી ટ્રેક્ટરનું ઉત્પાદન કરવાનો હતો. કંપનીની કામગીરીમાં 90ના દાયકામાં ઘટાડો શરૂ થયો હતો, ખાસ કરીને આર્થિક ઉદારીકરણીની પ્રક્રિયા શરૂ થયા પછી. વળી ખર્ચમાં વધારો, આંતરરાષ્ટ્રીય કંપનીઓની ગળાકાપ સ્પર્ધા અને સસ્તા દરે આયાતી ચીજવસ્તુઓની ઉપલબ્ધતા થવાથી કંપનીની કામગીરી વધુ ઘટી હતી. અગાઉ આ ઘટાડાને રોકવા કેટલાક પ્રયાસો થયા હતા, પણ તેમાં સફળતા મળી નથી. એચએમટીએલના નફા કરતા ટ્રેક્ટર વ્યવસાયને ઓછા વેચાણ, ક્ષમતાના ઓછા ઉપયોગ અને કાર્યકારી મૂડીની ખેંચ વગેરે પરિબળોને કારણે અસર થઈ હતી. તે જોવામાં આવ્યું છે કે ક્ષેત્રમાં નગણ્ય બજારહિસ્સા સાથે ટ્રેક્ટર વ્યવસાયમાં કામગીરી ચાલુ રાખવી એચએમટી લિમિટેડ માટે નાણાકીય રીતે વ્યવહારિક અને લાંબા ગાળે લાભદાયક વિકલ્પ નથી. એટલે ટ્રેક્ટર વ્યવસાયને બંધ કરવામાં જ હિત છે, જેના પગલે આ સેગમેન્ટમાંથી કંપની બહાર નીકળી હતી અને મશીન સામગ્રીઓના મુખ્ય ક્ષેત્ર પર ધ્યાન કેન્દ્રીત કર્યું હતું. ટ્રેક્ટર ડિવિઝન સતત નુકસાન કરે છે તથા તેના કર્મચારીઓનો પગાર અને અન્ય ભથ્થા ચુકવવાની સ્થિતિમાં નથી. પિન્જોરમાં ટ્રેક્ટર ડિવિઝનના કર્મચારીઓને જુલાઈ, 2014થી પગાર અને અન્ય ભથ્થાઓ નવેમ્બર, 2013થી ચુકવાયા નથી. એચએમટીએલના અન્ય ડિવિઝન્સ (કોર્પોરેટ હેડ ઓફિસ (સીએચઓ), કોમન સર્વિસ ડિવિઝન (સીએસડી) અને ફૂડ પ્રોસેસિંગ મશીનરી યુનિટ, ઔરંગાબાદ (એફપીએ))ના કર્મચારીઓને કાયદેસર બાકી નીકળતી રકમ (નોકરીમાંથી છૂટા કરવાના ફાયદા, પીએફ, ગ્રેચ્યુઇટી, રજાનો પગાર વગેરે) ચુકવવાની પણ બાકી છે. કંપનીની નબળી પડતી સ્થિતિ અને પગાર/ભથ્થા તથા નિવૃત્તિના અન્ય લાભોની ચુકવણી ન થવાથી કર્મચારીઓને પડતી મુશ્કેલીઓને ધ્યાનમાં રાખીને એચએમટી લિમિટેડના ટ્રેક્ટર ડિવિઝનને બંધ કરવાનો નિર્ણય લેવાયો છે, જે માટે તેના કર્મચારીઓને આકર્ષક વીઆરએસ/વીએસએસ પેકેજ ઓફર કરવામાં આવશે અને બાકી નીકળતી રકમની ચુકવણી કરવામાં આવશે.
પટણામાં જાહેર પરિવહન અને કનેક્ટિવિટીને પ્રોત્સાહન

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પટણા મેટ્રો રેલ પ્રોજેક્ટને મંજૂરી આપી દીધી છે. આ મેટ્રો પ્રોજેક્ટ બે મેટ્રો રેલ કોરિડોર ધરાવે છેઃ (1) દાણાપુરથી મીઠાપુર (2) ન્યૂ આઇએસબીટીથી પટણા રેલવે જંકશન. આ પ્રોજેક્ટનો ખર્ચ અંદાજે રૂ. 13365.77 કરોડ થશે. પ્રોજેક્ટની વિગતો: • પ્રોજેક્ટ પાંચ વર્ષમાં પૂર્ણ થશે. • દાણાપુર કેન્ટથી મીઠાપુર કોરિડોર શહેરનાં હાર્દમાંથી પસાર થશે અને અતિ ગીચ વિસ્તારો રઝા બઝાર, સચિવાલય, હાઈ કોર્ટ, લૉ યુનિવર્સિટી રેલવે સ્ટેશનને જોડશે. • પટણા જંકશનથી આઇએસબીટી કોરિડોર ગાંધી મેદાન, પીએમસીએચ, પટણા યુનિવર્સિટી, રાજેન્દ્ર નગર, મહાત્મા ગાંધી સેતુ, ટ્રાન્સપોર્ટ નગર અને આઇએસબીટીને જોડશે. • મેટ્રો રહેવાસીઓ, અવર-જવર કરતાં લોકો, ઔદ્યોગિક કાર્યકર્તાઓ, મુલાકાતીઓ અને પ્રવાસીઓને પર્યાવરણને અનુકૂળ અને ટકાઉ જાહેર પરિવહનની સુવિધા પ્રદાન કરશે. પટણા મેટ્રો પ્રોજેક્ટની મુખ્ય બાબતો: i. દાણાપુરથી મીઠાપુર કોરિડોરની લંબાઈ 16.94 કિલોમીટર રહેશે, જેમાંથી મોટા ભાગનો પટ્ટો અંડરગ્રાઉન્ડ (11.20 કિલોમીટર) અને આંશિક પટ્ટો એલિવેટેડ (5.48 કિલોમીટર) રહેશે, તેમાં 11 સ્ટેશનો હશે (3 એલિવેટેડ અને 8 અંડરગ્રાઉન્ડ). ii. પટણા સ્ટેશનથી ન્યૂ આઇએસબીટી કોરિડોરની લંબાઈ 14.45 કિલોમીટર છે, જેમાંથી મોટા ભાગનો પટ્ટો એલિવેટેડ (9.9 કિલોમીટર) અને આંશિક પટ્ટો અંડરગ્રાઉન્ડ (4.55 કિલોમીટર) હશે તથા તેમાં 12 સ્ટેશનો સામેલ હશે (9 – એલિવેટેડ અને 3 – અંડરગ્રાઉન્ડ). પટણાની હાલની 26.23 લાખની વસતિને પટણા મેટ્રો રેલ પ્રોજેક્ટનો પ્રત્યક્ષ અને પરોક્ષ રીતે લાભ મળશે એવી અપેક્ષા છે. હાલનાં કોરિડોર રેલવે સ્ટેશનો અને આઇએસબીટી સ્ટેશન સાથે મલ્ટિમોડલ સંકલન ધરાવશે તથા બસ, ઇન્ટરમીડિએટ પબ્લિક ટ્રાન્સપોર્ટ (આઇપીટી) તેમજ નોન મોટરાઇઝ ટ્રાન્સપોર્ટ (એનએમટી)નું ફીડર નેટવર્ક ધરાવશે. પ્રોજેક્ટ રેન્ટલ અને જાહેરાતમાંથી ભાડા સિવાયની બોક્સ આવક પણ કરશે તેમજ ટ્રાન્ઝિટ ઓરિએન્ટેડ ડેવલપમેન્ટ (ટીઓડી) અને વિકાસ અધિકારોનું હસ્તાંતરણ (ટીડીઆર) મારફતે વેલ્યુ કેપ્ચ્યોર ફાઇનાન્સિંગ (વીસીએફ) ધરાવશે. આ મેટ્રો રેલ કોરિડોરને સમાંતર રહેણાક વિસ્તારોને પ્રોજેક્ટથી ઘણો લાભ થશે, કારણ કે આ વિસ્તારોનાં લોકોને તેમનાં પડોશી વિસ્તારોમાંથી ટ્રેન પર મુસાફરી કરવાનો લાભ મળશે અને તેઓ સરળતાપૂર્વક શહેરનાં વિવિધ વિસ્તારોમાં પહોંચી શકશે.
કેબિનેટે ભારત અને પોર્ટુગલ વચ્ચે બેવડા કરવેરા નિવારવા માટેની પ્રણાલીમાં સુધારો કરતા પ્રોટોકોલ પર હસ્તાક્ષર કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને પોર્ટુગલ વચ્ચે બેવડા કરવેરા નિવારવા માટેની પ્રણાલીમાં સુધારો કરતા પ્રોટોકોલ પર હસ્તાક્ષર કરવાની મંજૂરી આપી દીધી છે. આ પ્રોટોકોલ આવક પરના વેરા સંબંધી નાણાકીય કરચોરી અટકાવવાની પણ ખાતરી આપશે. એકવાર પ્રોટોકોલ અમલમાં આવી જશે ત્યારબાદ ભારત અને પોર્ટુગલ કર સંબંધી માહિતીનું આદાનપ્રદાન કરી શકશે કે જે બંને દેશોની કર સત્તાઓને કરચોરી અટકાવવા માટે સહાય કરશે.
પ્રધાનમંત્રીએ કહ્યું કે સરકારમાં માનવ સંસાધન સંચાલનમાં ધરમૂળથી સુધારો લાવવા માટે છે કર્મયોગી મિશન

શ્રેણીબદ્ધ ટ્વિટ્સમાં પ્રધાનમંત્રી શ્રી નરેન્દ્ર મોદીએ કહ્યું હતું કે, મિશન કર્મયોગી – સિવિલ સર્વિસીસ કેપેસિટી બિલ્ડિંગ માટેનો રાષ્ટ્રીય કાર્યક્રમ, સરકારમાં માનવ સંસાધન સંચાલન પ્રણાલીમાં ધરમૂળથી સુધારો કરશે. તે સિવિલ સર્વન્ટ્સની ક્ષમતા વધારવા માટે પ્રમાણો અને આધુનિક માળખાનો ઉપયોગ કરશે. તેમણે કહ્યું કે, i
પ્રધાનમંત્રીએ ગુરેઝ ખીણમાં ભારતીય સેના અને બીએસએફનાં જવાનો સાથે દિવાળીની ઉજવણી કરી

પ્રધાનમંત્રી શ્રી નરેન્દ્ર મોદીએ આજે જમ્મુ અને કાશ્મીરમાં નિયંત્રણરેખાની નજીક ગુરેઝ ખીણમાં ભારતીય સેના અને બીએસએફનાં જવાનો સાથે દિવાળીની ઉજવણી કરી હતી. તેઓ ત્યાં લગભગ બે કલાક રોકાયા હતાં. આ સતત ચોથી દિવાળી છે, જે પ્રધાનમંત્રીએ સરહદ પર જવાનો સાથે ઉજવી છે. પ્રધાનમંત્રીએ જવાનોને મીઠાઈની ભેટ ધરી હતી અને શુભેચ્છાનું આદાનપ્રદાન કર્યું હતું. પ્રધાનમંત્રીએ જવાનોને સંબોધતા કહ્યું હતું કે, અન્ય દરેકની જેમ તેઓ પણ તેમનાં પરિવારજનો સાથે દિવાળીની ઉજવણી કરવા ઇચ્છે છે. તેમણે કહ્યું હતું કે, એટલે તેઓ સશસ્ત્ર દળોનાં જવાનો સાથે દિવાળી ઉજવવા આવ્યાં છે. તેમણે જણાવ્યું હતું કે, જવાનો જ ‘મારો પરિવાર’ છે. પ્રધાનમંત્રીએ કહ્યું હતું કે, જ્યારે તેઓ સશસ્ત્ર દળોનાં જવાનો અને સૈનિકો વચ્ચે સમય પસાર કરે છે, ત્યારે તેમને નવી ઊર્જા મળે છે. એમણે પ્રતિકૂળ અને કઠોર સ્થિતિ વચ્ચે રહેતા જવાનોનાં સમર્પણ અને ત્યાગની પ્રશંસા કરી હતી. પ્રધાનમંત્રીએ જણાવ્યું હતું કે, તેમને કહેવામાં આવ્યું છે કે અત્યારે હાજર જવાનો નિયમિત યોગ કરે છે. તેમણે કહ્યું હતું કે, યોગથી તેમની ક્ષમતા વધશે અને તેમને શાંતિનો અનુભવ થશે. તેમણે કહ્યું હતું કે, સૈનિક તરીકે પોતાનો કાર્યકાળ પૂરો થયા પછી સશસ્ત્ર દળને છોડનાર જવાનો ઉત્કૃષ્ટ યોગ શિક્ષક બની શકે છે. પ્રધાનમંત્રીએ દરેક ભારતીયએ વર્ષ 2022 માટે એક નિર્ધાર લેવો જોઈએ એવી વાત કરી હતી. વર્ષ 2022માં દેશ આઝાદીનું 75મું વર્ષ ઉજવશે. તેમણે જવાનોને નવીન વિચારો રજૂ કરવા પ્રોત્સાહન પણ આપ્યું હતું, જેથી તેમની નિયમિત કામગીરી અને ફરજો સરળ અને સલામત બને. એમણે નવીન બાબતોને કેવી રીતે માન્યતા મળી રહી છે તથા સૈન્ય દિવસ, નૌકાદળ દિવસ અને વાયુદળ દિવસનાં રોજ એવોર્ડ આપવામાં આવે છે એનો ઉલ્લેખ પણ કર્યો હતો. પ્રધાનમંત્રીએ જણાવ્યું હતું કે, કેન્દ્ર સરકાર શક્ય દરેક રીતે સશસ્ત્ર દળોનાં કલ્યાણ અને ઉત્થાન પ્રત્યે પ્રતિબદ્ધ છે. આ સંબંધમાં તેમણે વન રેન્ક, વન પેન્શનનાં અમલનો ઉલ્લેખ કર્યો હતો, જેનાં પર દાયકાઓથી વિલંબ થઈ રહ્યો હતો. આ પ્રસંગે ચીફ ઓફ આર્મી સ્ટાફ જનરલ બિપીન રાવત અને અન્ય વરિષ્ઠ સૈન્ય અધિકારીઓ ઉપસ્થિત રહ્યાં હતાં. મુલાકાતીની બુકમાં પ્રધાનમંત્રીએ લખ્યું હતું કેઃ “પોતાનાં પ્રિયજનોથી દૂર માતૃભૂમિનું રક્ષણ કરતા, ત્યાગની સર્વોચ્ચ પરંપરાઓ પ્રદર્શિત કરનાર, દેશની સરહદો પર ખડેપગે પોતાની ફરજ બજાવતા સૈનિકો સાહસ અને સમર્પણનું પ્રતીક છે. મને તમારી સાથે દિવાળીની ઉજવણી કરવાની તક મળી છે. પ્રકાશનાં આ પર્વે સરહદ પર બહાદુર સૈનિકોની હાજરી કરોડો ભારતીયોનાં દિલમાં આશાનો દીપ પ્રકટાવે છે અને નવી ઊર્જા પેદા કરે છે. ‘નવા ભારત’નું સ્વપ્ન સાકાર કરવા આપણાં બધા માટે ખભેખભો મિલાવીને કામ કરવાની આ સોનેરી તક છે. સેના પણ તેનો એક ભાગ છે. તમને બધાને દિવાળીની ખૂબ ખૂભ શુભેચ્છા.”
પ્રધાનમંત્રીએ ભગવાન બિરશા મુંડાને તેમની જન્મજયંતી પર શ્રધ્ધાંજલિ આપી

પ્રધાનમંત્રી શ્રી નરેન્દ્ર મોદીએ ભગવાન બિરશા મુંડાને તેમની જન્મજયંતી પર શ્રધ્ધાંજલિ આપી હતી. પ્રધાનમંત્રીએ કહ્યું કે, હું ભગવાન બિરશા મુંડાને તેમની જન્મજયંતી પર શ્રધ્ધાંજલિ આપું છું અને આદિવાસી સમૂદાયને સમર્થ બનાવવાના તેમના પ્રયાસોને યાદ કર્યા હતા.
કેબિનેટ દ્વારા ભારત અને બ્રાઝિલ વચ્ચે સામાજિક સુરક્ષા મુદ્દે સમજૂતી કરારને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેબિનેટ દ્વારા ભારત અને બ્રાઝિલ વચ્ચે સામાજિક સુરક્ષા મુદ્દે સમજૂતી કરાર પર હસ્તાક્ષર કરવાની મંજૂરી આપવામાં આવી છે. પૃષ્ઠભૂમિ ભારત હવે વિદેશમાં ટૂંકા ગાળા માટે કામ કરવા જતા ભારતીય વ્યાવસાયિકો/ કૌશલ્યપૂર્ણ કામદારોના હિતોનું રક્ષણ કરવા માટે તેમજ ભારતીય કંપનીઓમાં સ્પર્ધાત્મકતા વધારવાના આશયથી અન્ય દેશો સાથે દ્વિપક્ષીય સામાજિક સુરક્ષા સમજૂતીઓ (
પ્રધાનમંત્રીએ આંધ્રપ્રદેશની પૂર્વીય ગોદાવરીમાં નાવ પલટી જવાને કારણે જાનહાની થવા પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશની પૂર્વીય ગોદાવરીમાં નાવ પલટી જવાને કારણે જાનહાની થવા પર શોક વ્યક્ત કર્યો હતો. પ્રધાનમંત્રીએ કહ્યું કે, “આંધ્રપ્રદેશની પૂર્વીય ગોદાવરીમાં નાવ પલટી જવાથી થયેલી જાનહાનીને કારણે ખૂબ દુઃખી છું. શોકગ્રસ્ત પરિવારોને મારી સહાનુભૂતિ. અકસ્માતના સ્થળ પર રાહતકાર્ય શરૂ છે.”
પ્રધાનમંત્રીએ થાણે અને દિવાને જોડતી રેલવે લાઇન રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા થાણે અને દિવાને જોડતી બે વધારાની રેલવે લાઇન રાષ્ટ્રને સમર્પિત કરી હતી. તેમણે મુંબઈ ઉપનગરીય રેલવેની બે ઉપનગરીય ટ્રેનોને પણ લીલી ઝંડી બતાવી હતી. આ પ્રસંગે મહારાષ્ટ્રના રાજ્યપાલ અને મુખ્ય મંત્રી, કેન્દ્રીય રેલવે પ્રધાન સહિતના મહાનુભાવો હાજર રહ્યા હતા. પ્રધાનમંત્રીએ તેમનાં સંબોધનની શરૂઆત છત્રપતિ શિવાજી મહારાજને શ્રદ્ધાંજલિ આપીને કરી હતી જેમની આવતીકાલે જન્મ જયંતી છે. પ્રધાનમંત્રીએ શિવાજી મહારાજને ભારતનું ગૌરવ, ઓળખ અને ભારતની સંસ્કૃતિના રક્ષક ગણાવ્યા હતા. થાણે અને દિવાને જોડતી પાંચમી અને છઠ્ઠી રેલવે લાઇન માટે મુંબઈકરોને શુભેચ્છા પાઠવતા પ્રધાનમંત્રીએ કહ્યું કે આ લાઈનો સદા ફરતા રહેતા મેટ્રોપોલિટનના રહેવાસીઓ માટે જીવનમાં સરળતા લાવશે. પ્રધાનમંત્રીએ આ બે લાઇનના ચાર સીધા ફાયદાઓને રેખાંકિત કર્યા હતા. પ્રથમ, લોકલ અને એક્સપ્રેસ ટ્રેનો માટે અલગ લાઇન; બીજું, અન્ય રાજ્યોમાંથી આવતી ટ્રેનોએ લોકલ ટ્રેન પસાર થાય એ માટે રાહ જોવી પડશે નહીં; ત્રીજું, કલ્યાણથી કુર્લા સેક્શનમાં મેલ/એક્સપ્રેસ ટ્રેનો ઝાઝા અવરોધ વિના ચલાવી શકાય છે અને છેવટે, કલવા મુંબ્રાના મુસાફરોને દર રવિવારે બ્લોકેજને કારણે પરેશાની થશે નહીં. તેમણે કહ્યું કે આ લાઈનો અને સેન્ટ્રલ રેલવે લાઈનો પર 36 નવી લોકલ ટ્રેનો જેમાં મોટાભાગની એસી છે તે લોકલ ટ્રેનોની સુવિધાના વિસ્તરણ અને આધુનિકીકરણની કેન્દ્ર સરકારની પ્રતિબદ્ધતાનો એક ભાગ છે. સ્વતંત્ર ભારતની પ્રગતિમાં મુંબઈ મહાનગરનાં યોગદાનને યાદ કરતાં પ્રધાનમંત્રીએ કહ્યું કે હવે આત્મનિર્ભર ભારત માટેનાં યોગદાનના સંદર્ભમાં મુંબઈની ક્ષમતા અનેકગણી વધારવાનો પ્રયાસ છે. "તેથી જ અમારું વિશેષ ધ્યાન મુંબઈ માટે 21મી સદીના ઈન્ફ્રાસ્ટ્રક્ચરનાં નિર્માણ પર છે", એમ પ્રધાનમંત્રીએ કહ્યું હતું. મુંબઈમાં રેલ કનેક્ટિવિટીમાં હજારો કરોડ રૂપિયાનું રોકાણ કરવામાં આવી રહ્યું છે કારણ કે મુંબઈ સબર્બન રેલ સિસ્ટમ નવીનતમ ટેકનોલોજીથી સજ્જ કરાઇ રહી છે. પ્રધાનમંત્રીએ એમ પણ કહ્યું હતું કે મુંબઈ ઉપનગરમાં વધારાના 400 કિલોમીટર ઉમેરવાના પ્રયાસો ચાલુ છે અને 19 સ્ટેશનોને આધુનિક
દીનદયાળ ઉપાધ્યાયની જન્મજયંતિનાં પ્રસંગે ઓએનજીસીનેપ્રધાનમંત્રીનોપડકાર

પ્રધાનમંત્રી શ્રી નરેન્દ્ર મોદીએ આજે પંડિત દીનદયાળ ઉપાધ્યાયની જન્મજયંતિનાં પ્રસંગે ઓઇલ એન્ડ નેચરલ ગેસ કોર્પોરેશન – ઓએનજીસીને પડકાર ઝીલવા અપીલ કરી હતી. સૌભાગ્ય યોજનાના શુભારંભ પ્રસંગે ઓએનજીસીનાં અધિકારીઓ અને કર્મચારીઓને સંબોધતા પ્રધાનમંત્રીએ કાર્યક્ષમવીજ ચુલ્હા (સ્ટવ) બનાવવા તરફકામ કરવા વિનંતી કરી હતી, જેનાથી વીજળીનાં ઉપયોગ મારફતે રાંધી શકાશે. પ્રધાનમંત્રીએ જણાવ્યું હતું કે, આ માસ્ટરસ્ટ્રોક સમાન નવીનતા હશે, જે દેશ માટે ઇંધણની આયાતમાં નોંધપાત્ર ઘટાડો કરશે. તેમણે કહ્યું હતું કે, જ્યારે દુનિયા ઇલેક્ટ્રિક કાર બનાવવા કામ કરે છે, ત્યારે ભારતમાં ઇલેક્ટ્રિક કારની સાથે ઇલેક્ટ્રિક સ્ટવ લાંબા ગાળે લોકોની જરૂરિયાતો પૂર્ણ કરશે તેમણે આ ક્ષેત્રમાં સ્ટાર્ટઅપ્સ અને યુવાનોને નવીનતા લાવવા આમંત્રણ આપવા જણાવ્યું હતું.
મંત્રીમંડળને રેલવેનાં ક્ષેત્રમાં સાથસહકાર સ્થાપિત કરવા ભારત અને કોરિયા વચ્ચેના સમજૂતીકરારની જાણ કરવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત સરકારનાં રિસર્ચ ડિઝાઇન એન્ડ સ્ટાન્ડર્ડ્સ ઓર્ગેનાઇઝેશન (આરડીએસઓ) અને રિપબ્લિક ઑફ કોરિયા રેલરોડ રિસર્ચ ઇન્સ્ટિટ્યૂટ (કેઆરઆરઆઈ) વચ્ચે રેલવેનાં ક્ષેત્રમાં વૈજ્ઞાનિક અને ટેકનિકલ સાથ-સહકારને મજબૂત કરવા અને પ્રોત્સાહન આપવા માટે 10 જુલાઈ, 2018નાં રોજ થયેલા સહકાર માટેનાં સમજૂતીકરાર (એમઓયુ)ની જાણકારી આપવામાં આવી હતી. અસર: આ એમઓયુ ભારતીય રેલવેને કોરિયા રેલરોડ રિસર્ચ ઇન્સ્ટિટ્યૂટ સાથે રેલવે ક્ષેત્રમાં નવીનત્તમ મહિતી અને કુશળતાઓ વહેંચવા અને તેનું આદાન-પ્રદાન કરવા માટેનું મંચ પૂરું પાડશે. એમાં ટેકનિકલ નિષ્ણાતો, વિવિધ અહેવાલો અને ટેકનિકલ દસ્તાવેજોનું આદાન-પ્રદાન, ચોક્કસ ટેકનોલોજીનાં ક્ષેત્રો પર તાલીમ અને સેમિનાર/કાર્યશાળાનું આયોજન તથા જાણકારીની વહેંચણી માટેના અન્ય આદાન-પ્રદાનો સામેલ છે. વિગત: આ એમઓયુ નીચેનાં મહત્ત્વપૂર્ણ ક્ષેત્રોમાં કેન્દ્રિત અભિગમ માટે સહકાર સ્થાપિત કરવા માળખું પ્રદાન કરશેઃ પારસ્પરિક હિત ધરાવતી બાબતો માટે સંયુક્ત સંશોધનનું આયોજન અને અમલીકરણ; ભારતમાં અત્યાધુનિક રેલવે સંશોધન અને વિકાસ સુવિધાઓ સ્થાપિત કરવા માટે સહકાર; ટેકનિકલ સેમિનાર અથવા ફોરમનું આયોજન અને અમલીકરણ; કેઆરઆરઆઈ દ્વારા આરડીએસઓ અધિકારીઓ માટે ટૂંકા ગાળાનાં તાલીમ કાર્યક્રમો; કેઆરઆરઆઈ અને આરડીએસઓ વચ્ચે મર્યાદિત સમયગાળાનાં ચોક્કસ પ્રોજેક્ટ માટે અધિકારીઓનાં આદાન-પ્રદાનનો કાર્યક્રમ બંને દેશોનાં રેલવે ઉદ્યોગનાં વિકાસ માટે પરામર્શ; અને બંને પક્ષો દ્વારા સંમત સાથ-સહકાર પ્રવૃત્તિઓનું કોઈ પણ સ્વરૂપ. પૃષ્ઠભૂમિ: રેલવે મંત્રાલયે રેલવે ક્ષેત્રમાં ટેકનિકલ સાથ-સહકાર સ્થાપિત કરવા માટે વિવિધ વિદેશી સરકારો અને રાષ્ટ્રીય રેલવે વિભાગો સાથે સમજૂતીકરારો (એમઓયુ) કર્યા છે. આ સાથસહકાર સ્થાપિત કરવા માટેનાં ઓળખ કરાયેલા ક્ષેત્રોમાં હાઈ સ્પીડ કોરિડોર, હાલનાં વિવિધ રૂટની ઝડપ વધારવી, વૈશ્વિક કક્ષાનાં સ્ટેશનો વિકસાવવા, હેવી હોલ કામગીરીઓ અને રેલ માળખાનું આધુનિકરણ વગેરે સામેલ છે. આ સાથસહકાર રેલવે ટેકનોલોજી અને કામગીરી, જાણકારીની વહેંચણી, ટેકનિકલ મુલાકાતો, પારસ્પરિક હિતનાં ક્ષેત્રોમાં તાલીમ અને સેમિનારો અને કાર્યશાળાઓનું આયોજન કરવું.